এই পঞ্চায়েত এলাকায় একটি আসনেও নির্দলদের হারিয়ে জয় পায়নি তৃণমূল প্রার্থীরা। তৃণমূল কংগ্রেসের বিরুদ্ধে লড়াই করলেও ভোটের প্রচার থেকে শুরু করে মিটিং মিছিল সর্বত্র রাজ্যের মুখ্যমন্ত্রী মমতা বন্দ্যোপাধ্যায়ের নীতি আদর্শের কথাই তুলে ধরেন চিত্তবাবু। মঙ্গলবার এই পঞ্চায়েতের প্রধান নির্বাচিত হয়েও সেই মমতা বন্দোপাধ্যায়ের আদর্শের কথা বলেন এই নির্দল সদস্য। চিত্ত বাবুর দাবি, আগামী দিনে পঞ্চায়েত পরিচালনা ও এলাকার উন্নয়নে মা-মাটি-মানুষের মুখ্যমন্ত্রী মমতা বন্দ্যোপাধ্যায়ের নীতি আদর্শকে পাথেয় করেই পথ চলবেন এই সমস্ত নির্দল সদস্যরা।